

REPUBLIKA HRVATSKA

 ZADARSKA ŽUPANIJA

 OPĆINA STARIGRAD

 **Općinsko vijeće**

KLASA: 032-01/24-01/1

URBROJ: 2198-9-1-24-1

Starigrad Paklenica, 13. ožujka 2024. godine

Na temelju članka 73. stavka 2. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12 i 19/13 - pročišćeni tekst) članka 31. Statuta Općine Starigrad (»Službeni glasnik Zadarske županije« broj 3/18, 8/18, 3/20, 3/21 i 20/23), Općinsko vijeće na 18. sjednici održanoj dana 13. ožujka 2024. godine donosi

# O D L U K U

**o osnivanju i izdavanju Službenog glasnika Općine Starigrad**

# Članak 1.

Ovom se Odlukom uređuje osnivanje i izdavanje službenog glasila Općine Starigrad, te sastav i obveze uredništva.

Riječi i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni.

# Članak 2.

Naziv službenog glasila Općine Starigrad je "Službeni glasnik Općine Starigrad" (u daljnjem tekstu: "Službeni glasnik").

# Članak 3.

U "Službenom glasniku" objavljuju se opći akti koji sukladno zakonskim propisima moraju biti objavljeni u službenom glasniku, odluke i drugi akti Općinskog vijeća i Općinskog načelnika za koje Općinsko vijeće ili Općinski načelnik odrede da se objave te ostali akti čije je objavljivanje obvezno prema zakonu, podzakonskim aktima ili aktima koje je donijelo Općinsko vijeće.

# Članak 4.

Uređivanje i izdavanje, sadržajnu koncepciju i druga pitanja od značaja za

objavljivanje akata iz članka 3. ove Odluke prati, razmatra i usmjerava uredništvo "Službenog glasnika".

Uredništvo ima tri (3) člana, a čine ga:

1. pročelnik Jedinstvenog upravnog odjela
2. voditelj odsjeka za opće i administrativne poslove i društvene djelatnosti
3. voditelj odsjeka za financije, gospodarstvo, plan i proračun

# Članak 5.

"Službeni glasnik " se obvezno izdaje nakon svake sjednice Općinskog vijeća.

Akti koje donosi Općinsko vijeće objavljuju se u pravilu u prvom narednom broju "Službenog glasnika" koji se izdaje u roku od 15 (petnaest) radnih dana od dana održavanja sjednice Općinskog vijeća.

Ostali akti objavljuju se po potrebi, a o danu objave odluku donosi uredništvo.

# Članak 6.

Akti i drugi tekstovi objavljuju se u "Službenom glasniku" na hrvatskom jeziku i latiničnom pismu.

Svaki glasnik ima svoj broj. Brojevi se određuju početkom svake kalendarske godine počevši od broja 1 pa nadalje.

# Članak 7.

"Službeni glasnik" se objavljuje u digitalnom obliku na službenim internetskim stranicama Općine Starigrad

# Članak 8.

Sredstva za izdavanje "Službenog glasnika" osiguravaju se u Proračunu Općine Starigrad.

# Članak 9.

Stručne i administrativne poslove oko objavljivanja i izdavanja "Službenog glasnika" obavlja Jedinstveni upravni odjel Općine Starigrad.

# Članak 10.

Ova Odluka stupa na snagu osmog dana od dana objave u „Službenom glasniku Zadarske županije“.

# PREDSJEDNIK

Marko Marasović